 Islaamku, si uu u ilaaliyo hooyannimada xaqqeeda iyo dareenkeedaba, waxa uu caddeeyay in hooyada la furay ay xaq u leedahay hayntiyo xanaanaynta ilmeheeda, ayna ka mudan tahay iyadu aabbaha dhalay ilmahaas, sida ay dhigayaan qisooyinkani: Sida uu werinayo Cabdilahi bin Cumar bin Caas -RC- gabadh ayaa u timid Nebiga -SCW- iyadoo ku doodaysa in inankeedii ay dhashay, ee ay caloosha ku qaaday, ee naas nuujisay, uu aabbihii oo iyada furay rabo inuu ka qaato. 